BALSAVIMO TEISĖS PERLEIDIMO SUTARTIS

2019 m.       _______________  mėn.   ____    d., Vilnius


Šalys,__________________________________________________________, a.k._______________, gyv._______________________________________, toliau vadinamas(-a) balsavimo teisės perleidėju(-a) ir 

_______________________________________________________________, a.k._______________, gyv.________________________________, toliau vadinamas(-a) balsavimo teisės įgijėju(-a), sudarė  šią sutartį:

1. SUTARTIES OBJEKTAS:
1.1. Lietuvos jaunųjų advokatų asociacijos (toliau – LJAA) nario dalyvavimo ir balsavimo teisės visa apimtimi Visuotiniame LJAA narių susirinkime (toliau - Susirinkime) perleidimas kitam asmeniui.
2. ŠALIŲ TEISĖS IR PAREIGOS:
2.1. Balsavimo teisės perleidėjas(-a):
2.1.1. patvirtina, jog yra LJAA narys ir turi teisę dalyvauti ir balsuoti Susirinkime;
2.1.2. perleidžia savo teisę dalyvauti ir balsuoti Susirinkime balsavimo teisės įgijėjui(-ai);
2.1.3. perduoda vieną balsavimo teisės perleidimo sutarties egzempliorių LJAA valdymo organui ar jo nariui iki Susirinkimo pradžios;
2.1.4. turi kitas teises ir pareigas, įtvirtintas šioje sutartyje.
2.2. Balsavimo teisės įgijėjas(-a):
2.2.1. įsipareigoja priimti balsavimo teisę iš balsavimo teisės perleidėjo(-os);
2.2.2. įsipareigoja dalyvauti šioje sutartyje minimame Susirinkime;
2.2.3. įsipareigoja balsuoti Susirinkime  taip, kad tai atitiktų LJAA tikslus bei balsavimo teisės perleidėjo(-os) interesus, jeigu kas kita nenustatyta šioje sutartyje;
2.2.4. įsipareigoja laikytis visų Susirinkimo dalyvio pareigų;
2.2.5. įsipareigoja Susirinkimo dalyvio teises įgyvendinti sąžiningai ir protingai;
2.2.6. turi kitas teises ir pareigas, įtvirtintas šioje sutartyje.
3. SUTARTIES GALIOJIMAS:
3.1. Šia sutartimi balsavimo teisė perleidžiama _______ m.__________mėn. ____  d. Susirinkimui, vyksiančiam __________________.
3.2. Sutartis įsigalioja nuo tada, kai atsakingas asmuo perduoda LJAA valdymo organui ar jo nariui vieną iš sutarties egzempliorių, tačiau ne vėliau kaip iki oficialios Susirinkimo pradžios. Priešingu atveju ši sutartis laikoma niekine.
3.3. Balsavimo teisės perleidėjas bet kada gali nutraukti šios sutarties galiojimą, apie tai pranešdamas LJAA valdymo organui ar jo nariui bei kitai sutarties šaliai raštu.
3.4. Balsavimo teisės įgijėjas(-a) neturi teisės perleisti šia sutartimi įgyjamų teisių kitiems asmenims.
4. ATSAKOMYBĖ:
4.1. Visi tarp šalių iškylantys ginčai ar pretenzijos dėl šios sutarties sprendžiami derybų keliu, o nesusitarus – LR teisės aktų nustatyta tvarka.
5. BAIGIAMOSIOS NUOSTATOS:
5.1. Sutartis sudaryta trimis vienodos teisinės galios egzemplioriais, po vieną kiekvienai sutarties šaliai ir vienas egzempliorius LJAA valdymo organui.
5.2. Ši sutartis gali būti keičiama ir papildoma tik abiejų šalių susitarimu, kuris tampa neatsiejama šios sutarties dalimi.

Balsavimo teisės perleidėjas(a):
_________________________________________________________________
vardas, pavardė, parašas


Balsavimo teisės įgijėjas(a):
__________________________________________________________________
vardas, pavardė, parašas

